สวัสดีค่ะ คือเป็นแผลเหมือนร้อนในแต่เป็นตรงอวัยวะเพศค่ะ มีอาการแสบตอนเข้าห้องน้ำแล้วมีอาการบวมขึ้น เกิดจากอะไรแล้วรักษายังไงเหรอคะ คือตอนนี้กำลังกักตัวโควิดค่ะเลยทำให้ไม่สามารถไปพบแพทย์ได้ในตอนนี้เลยอยากรู้วิธีรักษาได้เองหรือเบี้ยงต้นค่ะ ขอบนะคะ
สวัสดีค่ะ แผลเหมือนร้อนในที่อวัยวะเพศหญิงดังกล่าว อาจเกิดจาก- จากการบาดเจ็บ เช่น การไปถูกับสิ่งของ โดนสิ่งของครูดบาด โดนเล็บข่วน เป็นต้น- เริมที่อวัยวะเพศ เกิดจากการติดเชื้อไวรัส ซึ่งติดต่อจากการมีเพศสัมพันธ์ โดยเริ่มแรกจะมีลักษณะเป็นตุ่มน้ำใส ต่อมาตุ่มน้ำจะแตกและกลายเป็นแผล มีอาการเจ็บ แสบและปวด หรือหากเคยเป็นมาแล้ว ก็จะมีโอกาสเป็นซ้ำได้อีก โดยที่ไม่จำเป็นต้องมีเพศสัมพันธ์อีกค่ะ- ซิฟิลิส เกิดจากการติดเชื้อแบคทีเรีย ซึ่งติดต่อจากการมีเพศสัมพันธ์เช่นกัน โดยระยะแรกจะมีตุ่มเล็กๆ เกิดขึ้น จากนั้นตุ่มจะกลายเป็นแผล ขอบแผลเรียบยกนูนและแข็ง พื้นแผลมีสีแดงและดูสะอาด แผลจะไม่เจ็บไม่คัน- แผลริมอ่อน หรือซิฟิลิสเทียม เกิดจากการติดเชื้อแบคทีเรีย และติดต่อจากการมีเพศสัมพันธ์เช่นกัน จะเริ่มจากเป็นแผลเล็กๆ ก่อนแล้วค่อยๆ ขยายรวมกันเป็นแผลใหญ่ ลักษณะของแผลจะดูแฉะไม่สะอาด มีเนื้อเยื่อเละ ๆ ที่ก้นแผล ส่วนที่ขอบแผลจะนูน ไม่แข็ง และไม่เรียบ และรู้สึกเจ็บ ต่อมาต่อมน้ำเหลืองที่ขาหนีบจะบวมโต และเจ็บนอกจากนี้แล้ว หากมีอายุมาก และเป็นแผลมานาน อาจเป็นแผลที่เกิดจากโรคมะเร็งก็ได้หากไม่ได้เกิดจากการบาดเจ็บ และก่อนหน้านี้ ได้เคยมีเพศสัมพันธ์มาก่อน แนะนำว่าควรไปพบแพทย์เพื่อตรวจดูลักษณะของแผล และจะได้รับการรักษาที่ตรงกับโรคค่ะ ซึ่งแม้จะเสี่ยงต่อการติดเชื้อโควิดมา แต่หากตรวจ ATK แล้วไม่พบการติดเชื้อ ก็สามารถไปรับการตรวจได้ค่ะหรือหากไม่ได้มีเพศสัมพันธ์ในช่วงก่อนหน้านี้ และเคยเป็นเริมมาก่อน ก็อาจเป็นเริมได้ ซึ่งสามารถหายไปได้เองโดยไม่จำเป็นต้องรักษา เพียงแต่หากได้ทานยาต้านไวรัส อาจช่วยให้หายเร็วขึ้นได้ ซึ่งก็ควรไปพบแพทย์ก่อนรับยาทานค่ะในเบื้องต้น ก็ไม่ควรไปจับ ถูแผลดังกล่าว ไม่ใส่ยาหรือทาครีมใดๆ หลังอาบน้ำควรซับให้แห้ง และงดการมีเพศสัมพันธ์ไปก่อนค่ะ